Aage Holm-Pedersen har selv betegnet historien om [[Saigon]]s fald som sin bedste avishistorie. Han var i [[Vietnam]] fem gange for at dække [[Vietnamkrigen]], undertiden fra [[Cambodja]], og han var i [[Saigon]], da [[nordvietnam]]eserne var ved at overtage byen. Sammen med en kollega fra [[New York Times]] hyrede han to [[motorcykel|motorcykler]] med chauffører og kørte ud, hvor [[nordvietnam]]eserne kom. Tusindvis flygtede i den modsatte retning, men de to journalister fik deres historier, og halvanden dag senere faldt [[Saigon]]. Holm-Pedersen kom ud af byen ved at [[bestikkelse|bestikke]] en medarbejder på et [[rejsebureau]] til at få en flybillet og var så heldig at have [[Amerikansk dollar|dollars]] på sig. Han var også glad for historierne om danskeren [[Henning Becker]], som hjalp flere end 100 [[vietnam]]esiske [[barn|børn]] til [[Danmark]]. Selv havde han en af dem boende i et halvt [[år]]. De snød mange af dem ud af [[Vietnam]] ved at de fik falske navne, for kun ægte [[vietnam]]esere måtte komme ud.
Personbillede_savnes Journalistik